Diari Oficial de la Generalitat Valenciana


Sumari del DOGV 8675, del 12-11-2019 (2019/10555)

RESOLUCIÓ de 4 de novembre de 2019, de la directora general de Modernització i Relacions amb l'Administració de Justícia, per la qual s'adapta el text del Reglament de règim interior del Col·legi Oficial d'Òptics Optometristes de la Comunitat Valenciana al que s'ha acordat per la Sentència número 1216/2018, de la Secció Cinquena de la Sala Contenciosa Administrativa del Tribunal Suprem.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8675

Data del DOGV
:   12-11-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/10672


Data del document
:   04-11-2019

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 4 de novembre de 2019, de la directora general de Modernització i Relacions amb l'Administració de Justícia, per la qual s'adapta el text del Reglament de règim interior del Col·legi Oficial d'Òptics Optometristes de la Comunitat Valenciana al que s'ha acordat per la Sentència número 1216/2018, de la Secció Cinquena de la Sala Contenciosa Administrativa del Tribunal Suprem. [2019/10420]  
  
  
Vista la sentència de referència, dictada en el recurs de cassació 3453/2017, és procedent modificar el text del Reglament de règim interior del Col·legi Oficial d'Òptics Optometristes de la Comunitat Valenciana, inscrit mitjançant la Resolució de data 13 de novembre de 2013, del director general de Justícia de la Conselleria de Governació i Justícia, afegint-hi un article 4 bis amb el següent tenor:  
  
«Article 4 bis. Col·legiació d'ofici  
1. Quan una persona complisca els requisits de l'article 10 dels Estatuts i estiga exercint la professió d'òptic optometrista sense estar col·legiat, es procedirà a col·legiar-lo d'ofici perquè, vetlant per la garantia i seguretat dels pacients, l'exercisca legalment i no incórrega en actes il·legals.  
2. L'acord d'iniciació de l'expedient serà adoptat per la Comissió Permanent.  
3. Es demanarà informació necessària de la resta d'administracions públiques de conformitat amb el que es preveu en els articles 141 i següents de la Llei 40/2015, d'1 d'octubre, de règim jurídic del sector públic.  
4. Una vegada s'acorde l'inici de l'expedient, es requerirà l'interessat a fi que facilite la documentació necessària per a la col·legiació, amb la indicació de l'inici de l'expedient, i se li conferirà un termini de quinze dies per a al·legacions.  
5. Amb tota la informació, la Comissió Permanent resoldrà sobre la col·legiació i ho notificarà a la persona interessada.»  
  
Per tot això, resolc:  
  
Primer  
Inscriure-hi la modificació esmentada del Reglament de règim interior del Col·legi Oficial d'Òptics Optometristes de la Comunitat Valenciana.  
  
Segon  
Publicar la present resolució en el Diari Oficial de la Generalitat Valenciana.  
  
Contra aquesta resolució, que no esgota la via administrativa, es podrà interposar, en el termini d'un mes, un recurs d'alçada davant de la Secretària Autonòmica de Justícia i Administració Pública, de conformitat amb el que estableixen els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que s'utilitze qualsevol altra via que es considere oportuna.  
  
València, 4 de novembre de 2019.- La directora general de Modernització i Relacions amb l'Administració de Justícia: Barbara López Ramón.